IKTATÓSZÁM: 07-7/15-17/2017 TÁRGY:kereset kiegészítés biztosítása az integrált Nappali szociális intézmény otthoni szakápolásban foglalkoztatott dolgozói részére

Melléklet:-

**Előterjesztés**

PÉCS ÉS KÖRNYÉKE SZOCIÁLIS TÁRSULÁS

2017. március 2.**-**i NYÍLT ÜLÉSÉRE

Előterjesztő: HUMÁN FŐOSZTÁLY

előterjesztés készítője: bodorné lux viktória szociális ügyintéző

ELŐADÓ:dr. maulné dr. tóth csilla főosztályvezető

HIVATALI KOORDINÁTOR: -

Véleményezésre megkapta:

- -

- -

- -

- -

bizottsági tárgyalás: számA:

- -

- -

- -

Illetékes tisztségviselő: DR. ŐRI LÁSZLÓ ALPOLGÁRMESTER

**Tisztelt Társulási Tanács!**

Az Integrált Nappali Szociális Intézmény a Nemzeti Egészségbiztosítási Alapkezelővel kötött finanszírozási szerződés alapján otthoni szakápolási feladatokat lát el. Az alapszerződéshez kapcsolódóan a lekötött normatív kapacitás és pótkapacitás (vizitek száma) 2017. évben megnövekedett, amely a finanszírozási összegben is jelentkezik.

Az otthoni szakápolási feladatokban az Intézmény 8 dolgozója vesz részt. A megnövekedett vizitszám teljesítése többletmunkával jár. A dolgozók a szakápolás teljesítésekor egészségügyi, ápolási feladatokat végeznek. A meglévő lehetőségekkel a munkatársak megtartása, és új (szakmailag is kellően felkészült) munkaerő felvétele, egyre nagyobb problémát jelent.

Az intézményben reprezentatív szakszervezet hiányában kollektív szerződés nincs, de munkáltatói döntés alapján megállapítható kereset-kiegészítés, melyre a közalkalmazottak jogállásáról szóló 1992. évi XXXIII. törvény (továbbiakban Kjt.) ad lehetőséget.

A Kjt. 77. § (1) bekezdése értelmében a közalkalmazottat a munkáltató meghatározott munkateljesítmény eléréséért, illetve átmeneti többletfeladatok - ide nem értve az átirá-nyítást - teljesítéséért a megállapított személyi juttatások előirányzatán belül egyszeri vagy meghatározott időre szóló, havi rendszerességgel fizetett kereset-kiegészítésben részesítheti.

A 77.§ (2) bekezdése szerint a kereset-kiegészítés feltételeit a kollektív szerződés, en-nek hiányában a munkáltató állapítja meg.

Kérem a Tisztelt Társulási Tanácsot, hogy járuljon hozzá, hogy az otthoni szakápolásban dolgozók részére a teljesített vizitszámok alapján sz Integrált Nappali Szociális Intézmény vezetője kompenzálni tudja az egészségügyi területen teljesített többletmunkákat. Ennek fedezete a Nemzeti Egészségbiztosítási Alapkezelőtől kapott finanszírozási összegből biztosított.

Pécs, 2017. február 22.

 **Dr. Maulné dr. Tóth Csilla**

főosztályvezető